open-index/open-wikipedia-markdown huggingface dataset:
Aoi-matsuri

**Aoi-matsuri** () on japanilainen festivaali, joka järjestetään vuosittain 15. toukokuuta Kiotossa. Se tunnetaan myös nimellä **Kamon festivaali**. Aoi-matsuri on yksi Kioton kolmesta suurimmasta festivaalista. Muut kaksi ovat Gion-matsuri ja Jidai-matsuri festivaalit.

## Historia
Aoi-matsurin juuret löytyvät ensimmäiseltä vuosituhannelta, jolloin jatkuvat myrskyt riehuivat alueella eivätkä viljasadot kypsyneet. Tietäjä kertoi tuolloiselle hallitsijalle keisari Kinmeille tämän olevan seurausta ihmisten jumalia kohtaan osoittamasta kunnioituksen puutteesta. Kamon pyhäköiden jumalat olivat kyllästyneet tähän ja kaataneet vihansa Kioton asukkaiden päälleen.

Jumalten lepyttämiseksi keisari järjesti lahjoja uhrattavaksi vihastuneille jumalille Kamigamon ja Shimogamon pyhäköissä. Tavoitteena oli lepyttää jumalat ja rukoilla hyvää satoa ja säätä. Tämän jälkeen myrskyt laantuivat ja viljelijät saivat kerätä pelloiltaan runsan sadon. Aoi-matsurista muodostui vuosittain järjestettävä perinne, jonka tarkoitus on muistella tapahtunutta.

## Kulkue
Aoi-matsuriin osallistuvat sekä Kamigamon että Shimogamon pyhäköt. Juhlan keskukseksi on vakiintunut kaupungin läpi kulkeva paraati, johon ottaa vuosittain osaa yli 600 henkeä. Paraatilaiset ovat pukeutuneet Heian-kauden asusteisiin ja kulkevat joko kävellen tai ratsun selässä. Aoi-matsurin kulkue lähtee liikkeelle Kioton keisarilliselta palatsilta ja jatkaa sieltä Shimogamon pyhäkön kautta Kamigamon pyhäkölle, joissa molemmissa pysähdytään suorittamaan asiaan kuuluvia rituaaleja.

Festivaalien aikaan pyhäköt ja osallistujat koristellaan salkoruusuilla, joita myös annetaan jumalille lahjaksi. Tästä juhla on myös saanut nimensä, *Aoi*, salkoruusu. Salkoruusuilla on tapana koristella myös festivaalien paraatissa mukana olevat härkävankkurit.

## Lähteet

## Aiheesta muualla

* Tapahtumia – Aoi matsuri 
* Kuvia Aoi matsurista
Gottwald

**Gottwald** on muun muassa seuraavien henkilöiden sukunimi:

* Clytus Gottwald (1925–2023), saksalainen säveltäjä ja kuoronjohtaja
* Felix Gottwald (s. 1976), itävaltalainen yhdistetyn hiihtäjä ja olympiavoittaja
* Klement Gottwald (1896–1953), Tšekkoslovakian presidentti 1948–1953
* Łukasz Gottwald eli Dr. Luke (s. 1973), yhdysvaltalainen lauluntekijä ja tuottaja.
Antonín Zápotocký

**Antonín Zápotocký** (19. joulukuuta 1884 – 13. marraskuuta 1957) oli Tšekkoslovakian pääministeri 1948–1953 ja presidentti 1953–1957.

## Elämäkerta

Zápotocký oli Ladislav Zápotockýn, Tšekin työväenliikkeen uranuurtajan poika. Hän toimi aluksi kivenhakkaajan oppipoikana, mutta vuodesta 1914 hän oli sosiaalidemokraattisen puolueen tehtävissä Kladnossa ja puolueen lehden toimittajana. Ensimmäisessä maailmansodassa hän palveli Itävalta-Unkarin armeijassa. Tšekkoslovakian perustamisen jälkeen hän oli yksi vasemmistososialistisen puoluesiiven perustajista ja perusti Neuvosto-Venäjän mallisia työläisten neuvostoja. Vuonna 1920 hän osallistui kommunistisen internationaalin toiseen kokoukseen. Joulukuussa 1920 hän järjesti lakon Kladnossa ja oli osallisena kaappausyrityksessä, mistä hänet tuomittiin yhdeksän kuukauden vankeuteen.

1920-luvulla Zápotocký kuului Bohumír Šmeralin ryhmään Tšekkoslovakian kommunistisessa puolueessa. Vuodet 1922–1925 hän oli puolueen pääsihteerinä. 1930-luvulla hän vaikutti ammattiyhdistysliikkeessä ja järjesti 1932 Mostin alueen lakon, joka oli laajin Euroopassa suuren laman aikaan. 1930-luvun loppupuolella hän pyrki yhdistämään ammattiyhdistysliikkeen fasismia vastaan.

Pian Münchenin sopimuksen jälkeen puolueen toiminta lakkautettiin. Tšekkoslovakian miehityksen jälkeen Zápotocký pidätettiin huhtikuussa 1939 hänen yrittäessään paeta Puolaan ja vietiin aluksi Dresdeniin ja sitten Sachsenhausen-Oranienburgin keskitysleirille.

Toukokuun 1945 jälkeen Zápotocký nimitettiin ammattiliittojen keskuskomitean puheenjohtajaksi, puolueen keskuskomitean puheenjohtajiston jäseneksi ja parlamentin jäseneksi.  Vuoden 1948 myrskyisissä tapahtumissa hän oli aluksi organisoimassa kuuluisaa tehtaiden neuvostojen kokousta. Tšekkoslovakian vallankaappaus 1948 nosti Zápotockýn varapääministerin paikalle kesäkuuhun 1948 asti. Sen jälkeen hän toimi vuoteen 1953 pääministerinä. Zápotockýn kansanomainen esiintyminen ja vaatimattomuus tekivät hänet suosituksi kansan parissa. Toisaalta hän otti osaa kommunistien vastustajien pidätyksiin ja stalinistisen järjestelmän luomiseen.

Gottwaldin kuoltua pian Stalinin jälkeen 21. maaliskuuta 1953 Zápotocký valittiin tasavallan presidentiksi. Hän oli vastuussa vuoden 1953 valuuttauudistusta vastaan järjestetyn työläisten kapinan kukistamisesta armeijan voimatoimin Škodan tehtailla Plzeňissa 1. kesäkuuta 1953. Näin hän toimi uransa loppupuolella päinvastoin kuin 30 vuotta aikaisemmin Mostin lakossa.

## Lähteet

* Former president of Czech Rep
### Viitteet
Full Circle (Xzibitin albumi)

__NOTOC__
**Full Circle** on yhdysvaltalaisen rap-artistin Xzibitin kuudes studioalbumi, joka julkaistiin 17. lokakuuta 2006.

Albumi debytoi Yhdysvalloissa Billboard 200 -listan sijalla 50.

## Kappaleet
### Levy 1

### Levy 2

### Miksatut kappaleet
# Ah Ha **(feat. [[KRS-One]] & Ras Kass)**   *(3:05)*

## Arvostelut
* AllMusic: 
* Rolling Stone: 

## Lähteet

## Aiheesta muualla
* Full Circle albumi
* Xzibitin haastattelu koskien albumia
Most

**Most** (, ) on kaupunki Tšekissä Ústín läänissä Böömin altaassa Bílinan varrella. Kaupungin asukasluku on 67 438 (2009).

Kaupungin nimi tarkoittaa 'siltaa'. Se tuli alueella 900-luvulla olleiden soiden yli johtavista silloista. Soiden läpi johti kauppareitti Prahasta Freibergiin Saksiin. Kaupunki on mainittu 1040 slaavien asuinpaikkana Hněvínin linnan alapuolella. 1300-luvulta lähtien kaupunki oli pääasiassa saksankielinen. Kolmikymmenvuotisen sodan aikana sitä miehittivät ruotsalaiset. Kaupunki alkoi kasvaa vasta 1800-luvun jälkipuoliskolla teollistumisen myötä. Vuonna 1870 kaupunkiin rakennettiin rautatie.

1960-luvulla kaupungin historiallinen keskusta tuhottiin täysin ruskohiilikaivosten tieltä. Tuho jatkui vuoteen 1970. Siltä säästyi vain yksi rakennus: vuosina 1517–1594 rakennettua Neitsyt Marian taivaaseen ottamisen kirkkoa (Kostel Nanebevzetí Panny Marie) siirrettiin kokonaisena 841,1 metriä kaivoksen tieltä lokakuussa 1975.

Kirkon ja Hněvínin linnan lisäksi kaupungissa ei ole juuri muuta nähtävyyksiä. Suurin osa siitä on itäeurooppalaistyylisiä betonielementtikerrostaloja. Toisaalta kaupunkiin rakennettiin runsaasti vapaa-ajanvietto- ja urheilumahdollisuuksia. Kaivosten sulkemisen myötä kaupungin työttömyys oli 25 prosenttia vuonna 2005.

## Tunnettuja mostilaisia
* Marek Zidlicky, SM-liigassakin esiintynyt jääkiekkoilija, puolustaja
* Petr Svoboda, NHL:ssä yli 1&nbsp;000 ottelua pelannut puolustaja
* Lukas Kaspar, NHL:ssä, KHL:ssä ja SM-liigan Oulun Kärpissä pelannut hyökkääjä
* Vladimír Růžička, NHL:ssä, voittanut mm- ja olympiakultaa
* Vladimír Machulda, muun muassa Saimaan Pallossa pelannut jääkiekkoilija, hyökkääjä.

## Lähteet

## Aiheesta muualla

* Město Most
Antti Hyry

**Antti Kalevi Hyry** (20. lokakuuta 1931 Kuivaniemi – 4. kesäkuuta 2016 Espoo) oli suomalainen kirjailija. Hänen romaaninsa *[[Uuni (kirja)|Uuni]]* (2009) sai Finlandia-palkinnon. Myös teokset *Kertomus* (1986) ja *Aitta* (1999) olivat Finlandia-palkintoehdokkaana.

## Ura
Hyry valmistui ylioppilaaksi vuonna 1952 ja diplomi-insinööriksi Teknillisestä korkeakoulusta vuonna 1958. Hänen ensimmäinen teoksensa oli novellikokoelma *Maantieltä hän lähti* (1958). Novellien ja romaanien lisäksi Hyry kirjoitti myös kuunnelmia. Hänen teostensa aiheina ovat usein lapsuus ja pohjoissuomalainen maaseutu. Hyryn tuotantoa on käännetty ruotsiksi, saksaksi ja viroksi. Teoksista on julkaistu myös akateemisia tutkimuksia.

Ikätovereittensakin joukossa Hyry oli suuri eristäytyjä, joka ei osallistunut julkisiin keskusteluihin ja jota ei juuri nähty tilaisuuksissa. *Aitta*-romaanin kertoja saattaa kuvastaa myös kirjailijan omia ajatuksia sanoessaan: ”Hän luki lehtiä, selasi ja selasi ja ihmetteli, niin kuin ennenkin, että mitenkä saattoi olla niin paljon tekstiä ja niin vähän lukemista.”

Hyrystä kirjoitettaessa mainitaan usein mystiikka, vaikka hänen kuvauksensa kohteet ovat mahdollisimman todellisia ja arkisia. Hän oli merkittävänä prosaistina sukupolvessaan harvinainen siinä mielessä, että hän oli uskonnollinen ihminen, vanhoillislestadiolaisen herätysliikkeen jäsen. Hyry on haudattu Kellonummen hautausmaalle.

## Tuotanto
### Novellikokoelmat
* *Maantieltä hän lähti*, 1958
* *Junamatkan kuvaus*, 1962
* *Leveitä lautoja*, 1968
* *Novellit* 1968 (kokoelma)
* *Novellit*, 1981 (kootut novellit)
* *Kertomus*, 1986

### Romaanit
* *Kevättä ja syksyä*, 1958
* *Kotona*, 1960
* *Alakoulu*, 1965
* *Maailman laita*, 1967
* *Isä ja poika*, 1971
* *Silta liikkuu*, 1975, 
* *Maatuuli*, 1980, 
* *Mitä saa olla*, 1991,  (sisältää romaanit *Kotona*, *Alakoulu*, *Isä ja poika* ja *Silta liikkuu*)
* *Kurssi*, 1993, 
* *Aitta*, 1999, 
* *[[Uuni (kirja)|Uuni]]*, 2009, 

### Kuunnelmia
* *Suolla*, 1967
* *Tupakeittiö*, 1970
* *Lohivene*, 1973
* *Liippa*, 1977

## Palkinnot
* Kirjallisuuden valtionpalkinto 1963, 1966, 1969, 1975, 1987
* Pro Finlandia 1972
* Aleksis Kiven palkinto 1978
* Kirkon kirjallisuuspalkinto 1980
* Kiitos kirjasta -mitali 1987
* Suomen Kulttuurirahaston tunnustuspalkinto 1992
* Suomen Kirjailijaliiton tunnustuspalkinto 2002
* Uudenmaan taidetoimikunnan Atrium Cultori -palkinto 2003
* Eino Leinon palkinto 2005
* Espoon kaupungin kulttuuripalkinto 2009
* Finlandia-palkinto 2009
* Akateemisen Kirjakaupan Varjo-Finlandia 2010

## Lähteet

## Kirjallisuutta
* 
* 
* 
* 
* 

## Aiheesta muualla
* Antti Hyry Ylen Elävässä arkistossa.
* "Antti Hyryn uuniin muurattu avaruus" YLE Areenassa. Antti Hyry lukee tuotantoaan ja haastateltavana on kirjallisuudentutkija Leena Kaunonen. Ohjelma on koostettu Antti Hyryn lukemista kirjallisuusnäytteistä (1995) ja kirjallisuudentutkijan haastattelusta (2009). 
* 
* Antti Hyry Kirjasampo.fi:ssä.
* Antti Hyryn muistokirjoitus ''Helsingin Sanomissa''.
Dnipron metro

**Dnipron metro** () on yksilinjainen metrojärjestelmä, joka palvelee Ukrainan kolmanneksi laajinta kaupunkia, Dniproa. Se on kolmas Ukrainaan rakennettu metro, Kiovan ja Harkovan metron jälkeen. Metro avattiin vuonna 1995.

## Historiaa
Dnipron metro avattiin käyttöön joulukuussa 1995. Järjestelmä kattaa kuusi asemaa, Vokzalnasta (Päärautatieasema) itään Komunarivskaan. Asemat aukeavat aamulla kello 5.30 ja sulkeutuvat illalla kello 23.00. Matkustajia metrolla on vuosittain noin 15 miljoonaa. Koko metrojärjestelmässä on toistaiseksi vain yksi linja, *Tsentralno-Zavodska*, jolla on pituutta 7,1 kilometriä. Asemat on pyritty viimeistelemään mahdollisimman loisteliaiksi Neuvostoliiton ajan tapaan, mutta 1990-luvun taloudellinen lama johti siihen, että asemat eivät saaneet niin hienoa ulkoasua kuin oli suunniteltu.

## Asemat
Linjan kuudesta asemasta vain yksi on maan pinnalla, loput viisi maan alla. Maanalaisista asemista neljä on tehty Neuvostoliiton aikaisten palatsien näköiseksi holvikattoineen ja kattokruunuineen. Yksi maanalainen asema on rakennettu ikään kuin pylväiden varaan, samoin kuin ainoa maanpäällinen asema. Matkustajavaunujen määrä yhdessä metrojunassa oli Dnipron metrojärjestelmässä ennen viisi, mutta järjestelmän käytön vähentyessä kyseinen luku on pudonnut kolmeen.

Lännestä itään asemat ovat:

* Pokrovska (, )
* Prospekt Svobody (, )
* Zavodska (, )
* Metalurhiv (, )
* Metrobudivnykiv (, )
* Vokzalna (, )

Rakenteilla olevia asemia ovat:

* Teatralna (, )
* Tsentralna (, )
* Muzeina (, )

## Tulevaisuus
Parhaillaan rakennettavina on kolme asemaa *Vokzalna*n asemalta kaupungin keskustaan: *Teatralna*n asema, *Tsentralna*n asema, ja *Muzeina*n asema. Näiden laajennusten jälkeen linjan 1 pituudeksi tulee 11,82 kilometriä ja asemia on yhdeksän. Toista linjaa on suunniteltu jo pitkälle, se ylittäisi Dnepr-joen. Suunnitelmia on muitakin ja jos ne toteutettaisiin, tulisi rataverkoston pituudeksi 80 kilometriä ja se koostuisi kolmesta linjasta.

## Lähteet

## Aiheesta muualla
* subways.net Dnipron metron sivut subways.netissä  
* urbanrail.net Urbanrail.netin sivut metrojärjestelmästä  
* City of Dnipro Kaupungin omat metrosivut
Uppouma

**Uppouma** tai **uppoama** eli **deplasementti** tarkoittaa aluksen kelluessa syrjäyttämän vesimassan painoa. Sukellusveneiden tapauksessa uppouma ilmoitetaan erikseen sekä pinnalla että sukelluksissa. Maksimiuppouma on siis aluksen oman painon ja kantavuuden summa (aluksen paino täydessä lastissa). Uppouma ilmoitetaan yleensä tonneina. Uppouma kuvaa sitä, miten syvällä laiva lasteineen ui.

Arkhimedeen lakiin perustuen nesteessä kelluva kohde syrjäyttää nestettä niin paljon, että noste vastaa kappaleen painoa. Noste on yhtä suuri kuin kappaleen syrjäyttämän nestemäärän paino. Kelluvan laivan paino lasteineen on sama kuin sen syrjäyttämän vesimassan paino.

## Katso myös
*Vetoisuus
*Lastimerkki

## Lähteet
Lapin vanhimmat

**Lapin vanhimmat** ovat esikoislestadiolaisia maallikkosaarnaajia jotka muodostavat "esikoisten seurakunnan" hengellisen "hallituksen". Heillä katsotaan olevan johtoasema muuhun liikkeeseen nähden. Lapin vanhimmat ovat kotoisin liikkeen syntysijoilta Ruotsin Lapista. Ruotsin Lapin äitiseurakunta lähettää vanhimpia lähetysmatkoille muihin maihin ja vanhimmat toimivat myös ratkaisijoina eri maissa esiintyvissä kiistoissa.

Lestadiolaisuuden alkuvaiheen seurakuntavanhimmista tunnetuimpia olivat Juhani Raattamaa ja Erkki Antti Juhonpieti. Esikoislestadiolaisten mukaan Juhani Raattamaa siirsi vuoden 1897 Lannavaaran kokouksessa "hallituksen toimet" Joonas Purnulle. Tapahtuman jälkeen esikoislestadiolaiset katsoivat  koko herätysliikkeen johdon siirtyneen heille, vaikka 1900-luvun hajaannuksessa seurakunnanvanhimpia esikoisuuteen jäi vain kourallinen. Esikoislestadiolaiset ajattelevat näiden olevan ainoat Laestadiuksen, Raattamaan ja Purnun kanssa yksimieliset. Kokous oli viimeinen johon Juhani Raattamaa osallistui. Toisten mukaan kokouksessa ei annettu seurakunnan hallitusta Joonas Purnun tai kenenkään muun saarnaajan haltuun. Osan mukaan kokouksessa annettiin Joonas Purnulle julkinen varoitus. Uusheräys ja vanhoillislestadiolaisuus torjuivat Ruotsin Lapin vanhimpien aseman liikkeen johtajina.

Esikoislestadiolaisia Lapin vanhimpia ovat olleet 1900-luvun alun hajaannuksen jälkeen mm. Joonas Purnu, Samuel Vettasjärvi, Isak Kuoksu, Isak Niku, Viktor Appelqvist , William Eriksson, Gunnar Jönsson  Evald Larsson ja Levi Larsson. Nykyisiä vanhimpia ovat Odd Minde, Ulf Bolsöy, Håkan Gustavsson, Göran Larsson, Hans-Olof Wettainen, Sven-Åke Blombacke, Egil Ekhorn, Fredrik Lantto, Per-Gunnar Wettsjö, Per Malmelöv, Peter Nilsson ja Gunnar Gustafsson.

## Kirjallisuutta

* Aikakautemme vanhinten kirjoituksia = Vanhinten kirja I
* Vanhinten kirja II
* Julkaisukokoelma
* Isän ääni 1960-69
* Isän ääni 1970-79
* Isän ääni 1980-89
* Rauhan Side 1979-

## Aiheesta muualla

* lestadiolaisuus.info: Esikoislestadiolaisuuden synty ja tämänhetkinen tilanne

## Lähteet
* Mauri Kinnunen, Herätysliike kahden kulttuurin rajalla. Lestadiolaisuus Karjalassa 1870 – 1939, 2004, 
* Aulis Zidbäck, Pohjolan suurin maallikkosaarnaaja Juhani Raattamaa, Otava, 1941

### Viitteet
Lehmukset

**Lehmukset** eli **siipilehmukset** (*Tilia*) on malvakasveihin (*Malvaceae*) kuuluva suku. Siihen kuuluu 30 lajia ja useita risteymälajeja. Lehmukset ovat suuria puita, jotka kukkivat kesällä. Hedelmä on pähkylämäinen.

Suomessa luonnonvaraiset lajit ovat alkuperäinen metsälehmus (*Tilia cordata*) ja viljelykarkulaisina joskus esiintyvät isolehtilehmus ja puistolehmus. Puistopuiksi istutetaan monia lajeja, varsinkin metsälehmuksen ja isolehtilehmuksen risteymää puistolehmusta (*Tilia* × *vulgaris*).

## Lajeja
* amerikanlehmus (*Tilia americana*)
** tähtiamerikanlehmus (*T. americana* var. *neglecta*)
* amurinlehmus (*Tilia amurensis*)
* berliinilehmus (*Tilia* × *moltkei*)
* hokkaidonlehmus (*Tilia maximowicziana*)
* hopealehmus (*Tilia tomentosa*)
* isolehtilehmus (*Tilia platyphyllos*)
* japaninlehmus (*Tilia japonica*)
* kiiltolehmus (*Tilia dasystyla*)
* kriminlehmus (*Tilia* × *euchlora*)
* mantšurianlehmus (*Tilia mandschurica*)
* metsälehmus eli niinipuu (*Tilia cordata*)
* mongolianlehmus (*Tilia mongolica*)
* oliverinlehmus (*Tilia oliveri*)
* puistolehmus (*Tilia* × *europaea*, syn. *T.* × *vulgaris*)
* ullunginlehmus (*Tilia insularis*)

## Lähteet
* 

### Viitteet

## Aiheesta muualla
*Suomen Lajitietokeskus: Lehmukset (siipilehmukset) – ''Tilia''
*Global Biodiversity Information Facility (GBIF): ''Tilia'' 
*UniProt: Taxonomy - ''Tilia'' 
*United States Department of Agriculture (USDA): ''Tilia'' 
*Flora of China: ''Tilia'' 
*PheroBase: Floral volatiles of Genus ''Tilia''
Leccen maakunta

**Leccen maakunta** on yksi Italian maakunnista. Se sijaitsee Apulian alueella Kaakkois-Italiassa, ja sen pääkaupunki on Lecce.

Leccen maakunnan pinta-ala on 2&nbsp;799 km² ja väkiluku runsaat 800&nbsp;000. Maakunnassa on 97 kuntaa.

## Tärkeimmät kaupungit
*Campi Salentina
*Copertino
*Carmiano
*Casarano
*Galatina
*Gallipoli
*Gagliano del Capo
*Lecce
*Maglie
*Nardò
*Otranto
*Squinzano
*Surbo
*Taurisano
*Trepuzzi
*Tricase
*Veglie

## Lähteet

## Aiheesta muualla

* Viralliset sivut
Deep Rising – uhka syvyyksistä

**Deep Rising – uhka syvyyksistä** on Stephen Sommersin ohjaama yhdysvaltalainen toimintaelokuva, joka sai ensi-iltansa vuonna 1998. Elokuvan pääosissa ovat Treat Williams ja Famke Janssen. 

## Juoni
Joukko kaappareita ottaa hallintaansa John Finneganin johtaman aluksen. Joukko löytää Etelä-Kiinan mereltä tyhjän luksusristeilijän täynnä ruumiita, ja he tajuavat jonkin hirviön olevan aluksella. Hirviö alkaa siepata yksitellen ihmisiä ja eloonjääneiden selviytymiskamppailu alkaa.

## Näyttelijöitä
Tales of Brave Ulysses

**Tales Of Brave Ulysses** on brittiläisen rock-yhtye Creamin vuoden 1967 albumilla *[[Disraeli Gears]]* julkaistu kappale, jota pidetään psykedeelisen rockin eräänä kantaesimerkkinä. Kappaleen sävelsi Eric Clapton ja sanoituksen teki Martin Sharp.

Kappale on ensimmäisiä, joissa on käytetty wahwah-pedaalia. Kappale muistuttaa jossain määrin yhtyeen toista kappaletta ”White Room” kuten myös Bob Dylanin kappaletta ”It's Alright Ma”. Kappaleeseen on otettu vaikutteita yhtyeen The Lovin' Spoonfulin ”Summer in the City” -kappaleesta ja erityisesti kappaleen tunnusomaisesta laskevasta kosketinsoitinriffistä.

## Merkitys

Kappaleen lyriikoissa mainitaan Odysseuksen seikkailuista (sana ”Ulysses” tarkoittaa engl. Odysseusta). Kappaleessa on viittauksia mm. seireenien houkutteleviin ja petollisiin laulukutsuihin, joita Odysseus ja hänen laivansa miehistönsä kuulivat.

: You thought the leaden winter would bring you down forever
: But you rode upon a steamer to the violence of the sun
: And the colours of the sea bind your eyes with trembling mermaids
: And you touch the distant beaches with tales of brave Ulysses
: How his naked ears were tortured by the sirens sweetly singing

## Lähteet
Darren Shan

**Darren Shan**, oikealta nimeltään **Darren O’Shaughnessy** (s. 2. heinäkuuta 1972 Lontoo, Englanti) on irlantilainen kirjailija, joka on tullut tunnetuksi nuorille suunnatusta 12-osaisesta fantasiakirjasarjastaan. 

## Teokset
### ''[[Darren Shanin tarina]]''
* *[[Friikkisirkus (romaani)|Friikkisirkus]]*, 2000 - suom. 2001
* *[[Vampyyrin oppipoika]]*, 2000 - suom. 2002 
* *[[Kauhun tunneleissa]]*, 2000 - suom. 2003 
* *[[Vampyyrivuori]]*, 2001 - suom. 2004
* *[[Kuoleman koetukset]]*, 2001 - suom. 2006
* *[[Vampyyriprinssi]]*, 2002 - suom. 2008
* *[[Pimeyden ennustukset]]*, 2002 - suom. 2009
* *[[Yön liittolaiset]]*, 2002 - suom. 2009
* *[[Taistelu aamunkoitteessa]]* - suom. 2010
* *[[Sielujen järvi]]*, 2003 - suom. 2010
* *[[Varjojen vangit]]*, 2004 - suom. 2013
* *[[Kohtalon perilliset]]*, 2006 - suom. 2013

### ''The Demonata''
**Lord Loss* (2005)
**Demon Thief* (2005)
**Slawter* (2006)
**Bec* (2006)
**Blood Beast* (2007)
**Demon Apocalypse* (2007)
**Death's Shadow* (2008)
**Wolf Island* (2008)
**Dark Calling* (toukokuussa 2009)
**Hell's Heroes* (lokakuussa 2009)

### ''The City Trilogy''
**Ayuamarca* / *Procession of the Dead* (julkaistu alun perin 1999, uudelleen 2008 uudella nimellä)
**Hell's Horizon* (julkaistu alun perin 2000, uudelleen 2009)
**City of the Snakes* (julkaistiin 2010)

## Aiheesta muualla
* Mervi Koski: *Ulkomaisia nuortenkertojia 2*. BTJ Kirjastopalvelu, 2006.
Pellehypyt

**Pellehypyillä** tarkoitetaan uimahyppyjen epävirallista alalajia, jossa kokeneet pellen asuihin pukeutuneet uimahyppääjät tekevät yleisöä huvittavia temppuja hyppytelineiltä yksin tai ryhmänä. Leikkimielisissä pellehyppykisoissa pisteet tavallisesti antavat yleisön joukosta valitut lapset.

## Suomen pellehyppyhistoriaa
Uimahyppääjien kerho Härveli järjesti ensimmäiset pellehyppykilpailut vuonna 1950 Helsingin Humallahden meriuimalassa. Pellehyppyjen Suomen ja Pohjoismaiden mestaruuskilpailuja on järjestetty siitä lähtien. 

Pellehyppääjät ovat kokeneita uimahyppääjiä, jotka pellehyppääjänä omaksuivat humoristiset taiteilijanimet ja -seurat (esim. Kalle Korkkiruuvi, uimaseura Hautausmaan Jäykät). Suomen kokenein pellehyppääjä Helge Vasenius on voittanut uimahyppyjen Suomen mestaruuden 36 kertaa, osallistunut muun muassa kaksiin olympialaisiin ja Suomen kokeneimpana pellehyppääjänä Suomen pellehyppyjen mestaruuden 50 kertaa.

Pellehyppyjen suosio oli erityisen voimakasta 1950- ja 1960-luvuilla, mutta niiden suosio laantui vanhan hyppääjäkaartin lopetettua lajin. Uuden tulemisen laji saavutti 1990-luvulla suuresti Osmo Meskasen, alias Jerobeam Salakytän työn ansiosta. Samalla elvytettiin pellehyppyjen Suomi–Ruotsi-kilpailut.

### Jerobeam Salakyttä Team

2000-luvulla Osmo Meskasen johdolla suomalaiset pellehyppääjät ovat esiintyneet myös ulkomailla. Meskasen vetämä ryhmä Jerobeam Salakyttä Team esiintyi muun muassa Budapestissa 2006, Torinossa 2009, Kiovassa 2010 ja Los Angelesissa 2011.

## Kuuluisia pellehyppääjiä

*Helge ”Hemppa” Vasenius, alias Joonas Ventti
*Simo Salminen, alias Liukas Lätkä
*Osmo Meskanen, alias Jerobeam Salakyttä
*Matti Myllymäki, alias Taisto Kovakanki
*Olavi Parviala, alias Ynjevi Ylähuurteinen
*Niko Laitila, alias Taavetti Tynnyri

## Legendaarisia pellehyppyjä

**Siivoojan iltapuhde* – Helge "Hemppa" Vaseniuksen bravuuri, 10 metrin telineeltä tehty hyppy, jossa hyppääjä lakaisee telinettä ensin päältä, sitten pää alaspäin roikkuen jalkaterillä telineestä kiinni pitäen. Hyppy tehdään suorin vartaloin pää edellä veteen. Sittemmin kuulunut Jerobeam Salakytän (Osmo Meskanen) repertuaariin.
**Haamuhyppy* – Valkoiseen lakanaan pukeutunut ”haamu” kummittelee 10 metrin tasanteelta, josta sitten hyppää kaavun riisuen alastomana veteen
**Etuperin, takaperin, eriperin, jokaperin ja persperin* – Viiden metrin hyppytasolta tehty hyppy, joka suuntautuu kolmen metrin ponnahduslaudalle, johon hyppääjän jalka osuu ja hypyn suunta vaihtuu äkkinäisesti.

## Dokumenttielokuva pellehypyistä
* *[https://www.youtube.com/watch?v=_nMD7oie6pw Pellehypyn suurlähettiläät]*, 2012 – ohjaus Paavo Häikiö

## Lähteet
* Uimahyppyseura Härvelin sivut 
* Jerobeam Salakyttä

### Viitteet

## Aiheesta muualla
*Pellehypyn suurlähettiläät -elokuvan esittely, YLE
Tietoon perustuva suostumus

**Tietoon perustuva suostumus** on lääketieteen etiikassa käytetty periaate, jonka mukaan ihmisiä ei saa ottaa lääketieteellisiin kokeisiin ilman, että ihmiseltä on hankittu (yleensä kirjallinen) suostumus niin, että koehenkilö ymmärtää lääketieteelliseen kokeen merkityksen riskeineen. Tietoon perustuva suostumus on myös useiden maiden lainsäädäntöön otettu periaate – myös Suomessa lääketieteellisestä tutkimuksesta annetussa laissa säädetään rangaistavaksi tutkimukseen ryhtyminen ilman tietoon perustuvaa suostumusta

## Katso myös
*Nürnbergin säännöstö
*Helsingin julistus

## Lähteet

## Aiheesta muualla
* Tietoon perustuva suostumus  Turun kliininen tutkimuskeskus
Alppihiihdon maailmanmestaruuskilpailut 1999

**35. [[alppihiihdon maailmanmestaruuskilpailut]]** järjestettiin 2.–14. helmikuuta 1999 Vailissa ja Beaver Creekissä, Coloradossa, Yhdysvalloissa 2&nbsp;499–3&nbsp;483 metrin korkeudella merenpinnasta.

Kisojen suurin sankari oli Norjan Lasse Kjus, joka voitti viisi mitalia eli yhden jokaisessa lajissa. Itävallan Hermann Maier voitti kaksi kultaa ja Suomen Kalle Palander Suomen ensimmäisen mitalin alppihiihdossa voittamalla yllättäen pujottelun kultaa. Naisissa Itävallan Alexandra Meissnitzer voitti kaksi kultamitalia.

## Miehet
### Syöksylasku






### Supersuurpujottelu






### Suurpujottelu






### Pujottelu






### Alppiyhdistetty






## Naiset
### Syöksylasku






### Supersuurpujottelu






### Suurpujottelu






### Pujottelu






### Alppiyhdistetty






## Mitalitaulukko

## Suomen joukkue
* Mika Marila
** Keskeytti pujottelun toisessa laskussa
* Kalle Palander
** Pujottelussa kultaa, suurpujottelussa 17:s, supersuurpujottelussa 37:s
* Sami Uotila
** Suurpujottelussa yhdeksäs, supersuurpujottelussa 30:s
* Pia Käyhkö (s. 17. helmikuuta 1979)
** Alppiyhdistetyssä yhdeksäs, supersuurpujottelussa 30:s
* Petra Olamo (s. 11. kesäkuuta 1974)
** Keskeytti pujottelun toisessa laskussa
* Riitta Pitkänen
** Pujottelussa viides, suurpujottelussa 29:s
* Tanja Poutiainen
** Suurpujottelussa 14:s, pujottelussa 24:s
* **Joukkueenjohtaja:** Martti Uusitalo
* **Miesten valmentaja:** Christian Leitner
* **Naisten valmentaja:** Glenn Westerlund
* **Huoltajat:** Samuli Sainio ja Jan Tuupainen

## Lähteet
* Markku Siukonen: *Urheilun vuosikirja 1999*, Gummerus 1999, s. 166–171
* FIS:n tietokanta
Grameen Bank

**Grameen Bank** on bangladeshilainen pankki, joka myöntää köyhille pieniä luottoja eli mikrolainoja ilman vakuuksia. Pankki myös ottaa vastaan talletuksia sekä tarjoaa muita pankkipalveluja. Se on mukana yritystoiminnassa muun muassa kangas-, puhelin- ja energia-alan yrityksissä. Grameen Bank ja sen perustaja Muhammad Yunus saivat yhdessä vuoden 2006 Nobelin rauhanpalkinnon "toiminnastaan luoda taloudellista ja sosiaalista kehitystä alhaaltapäin". 

## Perustaminen
Pankki on perustettu Bangladeshin nälänhädän aikana, vuonna 1974. Pankki syntyi siten, että Muhammad Yunus tapasi korinpunojanaisia, jotka eivät saaneet pyytämäänsä lainaa maan pankeista. Yunus lainasi itse 42:lle korinpunojalle yhteensä 27 USA:n dollarin verran rahaa ilman vakuuksia. Tällä pienellä alkupääomalla naiset pystyivät hankkimaan uusia työvälineitä ja punomaan koreja aikaisempaa vauhdikkaammin, ja he maksoivat lainan nopeasti takaisin.

## Toimintatavat
Pankki toimii siten, että laina myönnetään viiden henkilön ryhmälle ilman takauksia. Yksi tai kaksi henkilöä kerrallaan ryhmässä saa lainan ryhmän päätöksen mukaisesti - ryhmän puheenjohtaja on viimeisenä vuorossa. Jos yksi heistä ei suoriudu lainasta, ryhmä ei saa jatkossa uusia lainoja. Tämä kannustaa ryhmää toimimaan taloudellisesti vastuuntuntoisesti. Elokuun 2006 tietojen mukaan 98,85 prosenttia asiakkaista maksaa mikroluottonsa.

Suurin osa asiakkaista (96 prosenttia) on naisia, päinvastoin kuin monen kehitysmaan suurten kaupallisten pankkien asiakaskunnasta. Toukokuuhun 2006 mennessä se oli antanut lainaa 6,39 miljoonalle lainaajalle.

Nykyisinkin köyhät ostavat pienillä lainoillaan kaupusteltavaa, maatalouseläimiä, ompelukoneita, polkupyörätakseja tai muuta päästäkseen alkuun. Näin moni on voinut vaihtaa kerjäämisen yrittämiseen. Moni on ostanut kännykän, jota vuokraamalla hän on alkanut ansaita ja samalla tarjonnut kotikyläläisilleen mahdollisuuden pitää yhteyttä sukulaisiinsa tai hoitamaan liikeasioita.

## Grameen-"perheen" muu toiminta
Grameen-perheeseen kuuluu nykyisin pankin lisäksi muita yrityksiä. Grameen on myös alkanut varustaa kyliä sellaisella tietotekniikalla, jonka käyttö ei välttämättä vaadi lukutaitoa. Energia-alan yritys Grameen Shakti on levittänyt mm. aurinkopaneelien avulla sähköistämistä Bangladeshissa. Grameen Shakti on saanut vuoden 2007 Right Livelihood -palkinnon.

## Yunuksen erottaminen ja verokiertoväitteet
Norjalainen dokumenttiohjelma kertoi keväällä 2011 pankin epäselvyyksistä ja väitti, että pankki kiertää veroja. Yunus erotettiin keväällä 2011 Grameen-pankin johdosta ja kerrottiin, että eroa edelsi tiettävästi kuukausia kestänyt poliittinen painostus. Samalla väitettiin, että Yunusin nimityksen yhteydessä vuonna 2000 rikottiin pankin sisäisiä sääntöjä. Syytökset todettiin kuitenkin myöhemmin perättömiksi.

## Katso myös
* Mikroluotto
* Naisten Pankki
* Kiva (organisaatio)

## Lähteet

## Aiheesta muualla
* Kotisivut
* Köyhien pankin kasvu jatkuu, artikkeli Global.finland sivuilla 10.3.2006
* Rauhan palkinnon lehdistötiedote
Positiivinen luku

**Positiivinen luku** on nollaa suurempi luku. Pienin positiivinen kokonaisluku on 1 (yksi). Positiivisten lukujen etumerkki on + (plus), mutta sitä ei yleensä merkitä.

## Katso myös
* Negatiivinen luku
* Nolla
* Etumerkki (matematiikka)

## Lähteet

## Kirjallisuutta
*
Yleisurheilun sisäratojen Suomen-mestaruuskilpailut 1998

**Yleisurheilun sisäratojen Suomen-mestaruuskilpailut** järjestettiin vuonna 1998 Tampereella 14.–15. helmikuuta. Moniotteluiden Suomen mestaruuksista kilpailtiin viikkoa aiemmin Jyväskylässä 7.–8. helmikuuta. 

Keihäänheiton ja kiekonheiton talvimestaruuskilpailut pidettiin Kemissä 28. helmikuuta–1. maaliskuuta ja moukarinheiton talvimestaruudesta kilpailtiin Kaustisella 7. maaliskuuta.  

## Mitalistit
### Miehet

### Naiset

## Lähteet
* Markku Siukonen: *Urheilun vuosikirja 1999*, Gummerus 1999, s. 296–297
* SM-hallikisojen mitalistit 1962–2015 Tilastopaja
* Tulokset: SM-hallikilpailut Tampere 14.–15.2.1998 Tilastopaja

### Viitteet
Lukujoukko

**Lukujoukot** ovat joukkoja, joiden alkiot ovat lukuja.

**Eräitä lukujoukkoja**:

* Luonnollisten lukujen joukko  \mathbb{N} = \{0, 1, 2, 3,...\}

* Kokonaislukujen joukko \mathbb{Z} = \{...,-1, 0, 1,...\}

* Rationaalilukujen joukko \mathbb{Q} = \left\{\frac{p}{q}\ |\ p \in \mathbb{Z},\ q\in  \mathbb{Z},\ s.y.t.(p,q) = 1\right\}
*Konstruoituvien lukujen joukko = kaikkien rationaalilukujen sekä rationaaliluvuista neliöjuuri-, yhteen-, vähennys-, kerto- ja jakolaskulla johdettavien lukujen joukko.
*Algebrallisten lukujen joukko = kaikkien lukujen, jotka ovat kokonaislukukertoimisen polynomien nollakohtia, joukko. Sisältää kaikki edellä mainitut lukujoukot.

* Irrationaalilukujen joukko = kaikkien niiden reaalilukujen joukko, jotka eivät ole rationaalilukuja.

* Reaalilukujen joukko \mathbb{R} = kaikkien desimaalilukujen joukko = \left\{x|\ x = \sum_{k=-\infty}^\infty a_k 10^k,\ a\in \mathbb{Z}\right\}
*Transsendenttilukujen joukko = kaikkien niiden kompleksilukujen joukko, jotka eivät ole algebrallisia lukuja.

* Kompleksilukujen joukko \mathbb{C} = \left\{z|\ z = x + yi,\ x\in \mathbb{R},\ y \in \mathbb{R},\ i  =\sqrt{-1}\right\}

On helppo huomata, että \mathbb{N}\sub\mathbb{Z}\sub\mathbb{Q}\sub\mathbb{R}\sub\mathbb{C}.

## Kirjallisuutta

*
* 
*
Djedefra

**Djedefra** (Radjedef) oli faarao Khufun poika, jonka valtakausi oli 4. dynastian aikana 2566–2558 eaa.

Hän meni naimisiin sisarpuolensa Hetepheres II:n kanssa, mikä saattoi olla välttämätöntä valtaistuimen lunastamiseksi, jos hänen äitinsä oli yksi Khufun vähäisemmistä vaimoista. Djedefralla oli myös toinen vaimo, Khentet-en-ka, joka synnytti ainakin kolme poikaa, Setkan, Bakan ja Hernetin, sekä tyttären Neferhetepesi.

Torinon papyruksessa sanotaan, että Djedefra hallitsi kahdeksan vuotta, mutta eri lähteissä on poikkeavuuksia. Eräässä lähteessä kerrotaan, että hän olisi hallinnut 11 karjakautta. Tämä voi tarkoittaa 11 vuotta tai 21 vuotta, jos karjakausi tarkoittaa kahta vuotta.

Djedefra oli ensimmäinen kuningas, joka käytti Ran lapsi -titteliä. Tuona aikana auringonjumala Ran kultin suosio oli kasvussa.

## Pyramidi

Djedefran pyramidi oli rakennettu kukkulan päälle mikä tuotti paljon enemmän työtä, koska monen tonnin painoisia kiviä ei ole helppo kuljettaa ylös. Syy paikan valintaan oli mahdollisesti se, että faarao halusi, että hänen pyramidinsa olisi korkeammalla kuin kenenkään muun. 

Djedefra rakennutti itselleen pyramidin pohjoisemmaksi Abu Roashiin, kahdeksan kilometriä Gizasta. Se on Memphiksen metropoliin pohjoisin osa. Vuonna 2004 ranskalainen egyptologi Vassil Dobrev esitti, että Djedefra saattoi olla suunnittelemassa Sfinksin pystyttämistä isänsä muistoa vartioimaan.

Vaikka alun perin egyptologit olivat sitä mieltä, ettei Djedefran pyramidia saatu koskaan valmiiksi, on sittemmin saatu todistusaineistoa päinvastaisesta väitteestä. Pyramidi on tosin tuhoutunut, kun roomalaiset valloittivat Egyptin ja purkivat tämän pyramidin, jotta saisivat siitä rakennuskiveä.

## Lähteet
Phôngsali

**Phôngsali** on Phongsalin provinssin pääkaupunki Laosissa. Kaupunki sijaitsee provinssin keskiosassa noin 30 kilometrin päässä Kiinan rajasta. Asukkaita kaupungissa oli vuoden 2015 väestönlaskennan mukaan 8&nbsp;161.

## Lähteet
Messenian sodat

**Messenian sodat** (myös *messenialaissodat*) olivat sotia, joita Sparta kävi naapuriaan Messeniaa vastaan. **Ensimmäinen ja toinen Messenian sota** käytiin noin 700-luvulla eaa. Näiden sotien aikana Sparta valtasi Messenian, liitti sen Lakoniaan ja teki sen asukkaista helootteja eli orjia. **Kolmas Messenian sota** käytiin 468–458 eaa. Messenialaiset nousivat kapinaan spartalaisia vastaan, mutta heidät kukistettiin. Messenia sai lopulta vapautensa takaisin vuonna 370 eaa., kun thebalainen Epameinondas kukisti Spartan.
Tukkipojan morsian

**Tukkipojan morsian** on vuonna 1931 valmistunut Erkki Karun käsikirjoittama ja ohjaama suomalainen elokuva. Pääosissa ovat Urho Somersalmi ja Helena Koskinen. Elokuva rikkoi Suomessa katsojaennätykset ja oli paras yleisömenestys, kunnes sen kolme vuotta myöhemmin syrjäytti *[[Siltalan pehtoori (vuoden 1934 elokuva)|Siltalan pehtoori]]*.

*Tukkipojan morsianta* pidetään ensimmäisenä suomalaisena kokonaan äänen kanssa tehtynä näytelmäelokuvana, mutta elokuvassa on sekä mykkä- että äänielokuvan piirteitä. Esimerkiksi mukana on vielä mykkäelokuvissa tavallisia selittäviä välitekstejä. 

## Juoni

Elokuva alkaa juhannusillan tansseista. Illan aikana Mikkolan Eetu, joka on kylän rikkain talollinen, kosii Leena Koskea. Kosken isä toivoo nuorten välistä liittoa, mutta Leena ei hyväksy asiaa, vaan on iskenyt silmänsä tukkilaispoika Erkkiin.

Erkin ja Eetun välinen kahakka laajenee koko pitäjään, kun kylän miehet toistuvasti tappelevat tukkilaisten kanssa. Erkki ei taivu minkäänlaisille uhkauksille vaan aikoo tehdä Leenasta ”tukkipojan morsiamen”.

## Näyttelijät

## Tuotanto

*Tukkipojan morsianta* pidetään ensimmäisenä suomalaisena kokonaan äänen kanssa tehtynä elokuvana. Tosin sitä ennen, keväällä 1931, oli valmistunut revyyelokuva *[[”Sano se suomeksi”]]* ja *[[Erämaan turvissa]]*, jonka tekijät olivat pitkälti saksalaisia, eikä sitä siten aina pidetä kovin suomalaisena.

## Lähteet
* Tukkipojan morsian Ylen sivuilla.

### Viitteet

## Aiheesta muualla
*
Pavlohrad

**Pavlohrad** () on kaupunki itäisessä Ukrainassa, Dnipropetrovskin alueella. Se on pinta-alaltaan 59,3 neliökilometrin suuruinen. Kaupungin asukasluvuksi  arvioitiin 110&nbsp;144 ihmistä (2024 alku).

Pavlohrad sai kaupunginoikeudet vuonna 1784. Nykyisin kaupunki on suuri rautatieliikenteen solmukohta. Kaupungissa on myös monialaista teollisuutta, vaihdellen koneteollisuudesta kemianteollisuuteen. Ukrainan kesän 2020 aluehallinnollisessa uudistuksessa kaupunki liitettiin osaksi laajennettua Pavlohradin piiriä.


Kuva:Pavlograd1 Railway Station.JPG|Rautatieasemaa.
Kuva:Vernicle Cathedral Pavlograd.jpg| Kirkko.


## Lähteet

## Aiheesta muualla
Sasser

**Sasser** on tietokonemato, joka leviää Windows 2000 ja Windows XP -käyttöjärjestelmissä olevan haavoittuvuuden kautta käyttäen puskuriylivuotoa LSASS-palvelussa (*Local Security Authority Subsystem Service*).

## Vaikutus

Sasserin arvioitiin vaikuttaneen miljooniin tietokoneisiin ja se etsii uusia kohteita niin aggressiivisesti, että tietokoneverkot tukkeutuvat paketeista. Madon ohjelmointivirhe aiheuttaa tietokoneiden sammumisen.

Tartunnan saaneeseen koneeseen ilmestyy tiedosto 'C:\win.log' sekä 'LSASS.EXE' kaatuilee. 

## Sasserin käyttämät portit

*445/TCP: - Madon hyökkäykseen käyttämä portti
*5554/TCP: - FTP-palvelin saastuneella järjestelmällä
*9996/TCP: - Madon avaama komentotulkki alttiilla järjestelmillä 

## Torjunta

Mato ei pääse koneisiin, joissa on oikein konfiguroitu palomuuri, Microsoftin kriittinen tietoturvapäivitys 835732  tai Windows 2000:a vanhempi Windows-käyttöjärjestelmä.

Microsoft julkaisi Windows XP Service Pack 2:n myötä muutoksia, joiden tavoitteena oli rajata Sasserin kaltaisten matojen pääsyä järjestelmiin.

## Lähteet

## Aiheesta muualla
*Ohjeet poistamiseen digitodayn sivulla
Toinen pyhä sota

**Toinen pyhä sota** käytiin noin vuosina 449–448 eaa. Se oli osa pidempiaikaista konfliktia Spartan ja Ateenan välillä jota kutsutaan ensimmäiseksi peloponnesolaissodaksi. Sota syttyi kun Sparta sekaantui Delfoin oraakkelin hallintoon. Spartalaiset antoivat oraakkelin delfoilaisten hallittavaksi, mutta heti kun spartalaiset olivat poistuneet ateenalaiset saapuivat paikalle ja palauttivat Delfoin fokislaisten hallintaan. 

## Lähteet
Sunshine of Your Love

**Sunshine of Your Love** on brittiläisen rockyhtye Creamin kappale, joka on julkaistu yhtyeen toisella albumilla *[[Disraeli Gears]]* (1967). Kappale on julkaistu myös singlenä syyskuussa 1968. Sen sävelsivät basisti Jack Bruce ja kitaristi Eric Clapton. Sanoituksen teki runoilija Peter Brown.

”Sunshine of Your Love” oli yhtyeen ensimmäinen suuri hitti Yhdysvalloissa. Kappale sisältää tunnetun, unisonossa soitetun basso/kitarariffin. Riffin keksi Jack Bruce kokeillessaan eri ideoita Brownin kanssa yön yli ja tämä loi avaussanat nähtyään auringonnousun myötä himmenenevät katuvalot.

Eric Clapton sävelsi kappaleen kertosäkeen.

Bruce ja Clapton laulavat kappaleen vuorotellen solistina ja kertosäkeet harmoniassa.
Varsinkin kitarasoolossa kuuluu voimakas bluesvaikutus. Tarina kertoo kappaleen saaneen inspiraationsa tammikuussa 1967, jolloin Creamin jäsenet kävivät katsomassa Jimi Hendrixin esiintymistä Lontoon Saville Theaterissa. Jack Bruce on tosin kiistänyt tämän tiedon Univibes-lehden haastattelussa. 

Hendrix puolestaan esitti vuosina 1968–1969 konserteissaan kappaleen instrumentaaliversiota. Hendrix ei virallisesti levyttänyt versiotaan, mutta
se on julkaistu sekalaisten Hendrix- äänitteiden joukossa joita on tullut markkinoille.

Sleepy Sleepers on tehnyt kappaleen suomeksi nimellä *Keskiyön aikaan.*

## Lähteet
San Marinon Grand Prix 1998

**San Marinon Grand Prix 1998** oli Formula 1 -sarjan osakilpailu, joka ajettiin 26. huhtikuuta 1998 Autodromo Enzo e Dino Ferrari -radalla Imolassa, Italiassa. Kilpailun voitti McLarenin David Coulthard, joka lähti kilpailuun paalupaikalta. MM-sarjan kannalta tilanne tiukentui Mika Häkkisen keskeytyksen myötä. Kolme kärkikuljettajaa oli kuuden pisteen sisällä.

## Tulokset

## Muuta

* Mika Häkkisen 100. kilpailu
* Estaban Tueron paras sijoitus

## Tilanne kuljettajien MM-sarjassa

## Lähteet
Alcobendas

**Alcobendas** on kaupunki Madridin itsehallintoalueella, Keski-Espanjassa. Se sijaitsee noin 13 kilometriä pohjoiseen pääkaupunki Madridista. Kaupunki on perustettu noin vuonna 1208. 

Vuonna 2018 Alcobendasin väkiluku oli 116 037, ja se on pinta-alaltaan noin 45 neliökilometrin suuruinen. Väestötiheys on noin 2 500 as./km².

Alcobendasin La Moralejan kaupunginosan asukkaiden keskimääräinen käytettävissä oleva tulo vuonna 2016 oli 113 642 euroa, mikä on Espanjan korkein (tilastossa ei ole mukana Baskimaa eikä Navarra).  

## Kuvia

Alcobendas - Ayuntamiento 12.JPG|Kaupungintalo
Alcobendas - Plaza Mayor.jpg|Plaza Mayor
Alcobendas - Iglesia de San Pedro Mártir 07.JPG|Iglesia de San Pedro Apóstol
Alcobendas - Centro de Arte Alcobendas 04.JPG|Centro de Arte Alcobendas
Alcobendas - Centro Cultural Pablo Iglesias 1.JPG|Centro Cultural Pablo Iglesias
MUNCYT Alcobendas - 14.jpg|Museo Nacional de Ciencia y Tecnología (MUNCYT)
FIBA Hall of Fame Alcobendas - 04.jpg|FIBA Hall of Fame -museo



## Lähteet

## Aiheesta muualla
Felix Pappalardi

**Felix Pappalardi** (30. joulukuuta 1939 – 17. huhtikuuta 1983) oli yhdysvaltalainen muusikko ja tuottaja, joka tunnetaan parhaiten Cream-yhtyeen tuottajana ja Mountain-yhtyeen perustajajäsenenä. Pappalardi kuoli 43-vuotiaana, vuonna 1983 vaimonsa ampumana.

## Ura
Pappalardi syntyi 20. joulukuuta 1939 Bronxissa ja opiskeli klassista musiikkia Michiganin yliopistossa. Palattuaan New Yorkiin hän ei löytänyt töitä kapellimestarina ja ajautui pian Greenwich Villagen folk-piireihin. Hän sai nopeasti mainetta taitavana sovittajana ja siirtyi siitä levytuotantoon, keskittyen aluksi folk-artisteihin kuten Tim Hardin, Joan Baez, ja Fred Neil.

Varsinainen läpimurto tapahtui kuitenkin Pappalardin työllä psykedeelistä bluesrockia soittaneen Creamin kanssa 1960-luvun lopulla, alkaen yhtyeen toisesta albumista *[[Disraeli Gears]]*. Hän toi tuotantoon mielikuvituksellisia sovituksia ja soitti myös itse lisäinstrumentteja. Pappalardi ja hänen vaimonsa Gail Collins sävelsivät yhdessä Eric Claptonin kanssa rock-klassikoksi nousseen kappaleen “Strange Brew”.

Vuonna 1968 Pappalardi pyydettiin tuottamaan Atlantic Recordsin yhtyettä nimeltä The Vagrants, jossa soitti nuori kitaristi Leslie West. Seuraavana vuonna hän tuotti Westin sooloalbumin *Mountain*. Creamin hajottua Pappalardi ja West perustivat hard rock -yhtyeen nimeltä Mountain, jonka hittisingle “Mississippi Queen” kuuluu yhä klassisen rockin radiosoiton vakiokappaleisiin. Mountain esiintyi Woodstock-festivaalilla 1969, ja yhtyeen vaikutus tuntui vahvasti tyylilajeissa hard rock ja heavy metal. Yhtye hajosi vuonna 1972, palasi yhteen vuonna 1974 ja hajosi uudelleen vuonna 1975. Tämän jälkeen Pappalardi joutui osittain vetäytymään esiintymisestä kuulon heikentymisen vuoksi – Mountainin äänenvoimakkuus oli tunnetusti erittäin korkea.

Hän palasi kuitenkin tuotantotyöhön ja levytti myös albumin japanilaisen hard rock -yhtyeen Creationin kanssa. Tämä yhtye oli toiminut Mountainin lämmittelijänä Japanin-kiertueilla. Albumi *Felix Pappalardi & Creation* julkaistiin A&M-levymerkillä vuonna 1976. 

Vuonna 1978 hän tuotti punk-legenda The Dead Boysin albumin *We Have Come for Your Children*. The Dead Boysin jäsenet olivat pettyneitä Pappalardin tuotantoon, Entinen folk-ja hippimuusikko ei ymmärtänyt raivokasta punk-soundia ja Dead Boys piti tuottajaa yhtyeelle vääränä valintana. Vuonna 1979, Pappalardi julkaisi ensimmäisen varsinaisen sooloalbuminsa *Don’t Worry, Ma*, joka heijasteli hänen kasvavaa kiinnostustaan funkiin, jazzfuusioon ja reggaeen. 

## Kuolema
Huhtikuun 17. päivän iltana vuonna 1983 tapahtui tragedia: Pappalardin vaimo Gail Collins ampui häntä kerran kaulaan ja surmasi hänet. Pappalardilla oli ollut pitkäaikainen suhde nuoremman naisen kanssa, mistä Collins oli tietoinen. Collins sai neljän vuoden tuomion ja vetäytyi sen jälkeen julkisuudesta.

## Lähteet

## Aiheesta muualla
* Felix Pappalardi -tribuuttisivusto
Särkänniemen Tornado

**Särkänniemen Tornado** on suomalais-sveitsiläisenä yhteistyönä toteutettu riippurakenteinen (”inverted”) vuoristorata, jossa laitteen juna kulkee radan alla. Se sijaitsee Särkänniemen huvipuistossa Tampereella. Radan ja vaunut on valmistanut sveitsiläinen Intamin. Rata avattiin vuonna 2001. Laite maksoi 50 miljoonaa markkaa, ja se oli aikanaan Särkänniemen suurin investointi.

Tornadon pituus on 700 metriä ja huippunopeus 75 km/h. Päästäkseen Tornadoon on oltava vähintään 140 senttimetriä pitkä. 

Radan nimen piti olla alun perin Metro, mutta nimi muutettiin Tornadoksi. Rataan lisättiin vuonna 2006 tunneli heti silmukan jälkeen, joka on myös radan nopein kohta.

## Ajo
Tornadossa on nostomäki, joka nousee 25 metrin korkeuteen. Nostomäen jälkeen tulee radan jyrkin ja pisin alamäki sekä silmukka. Tornado kulkee myös Tukkijoen alta, ja se kierähtää ympäri tunnelissa. Juuri ennen viimeistä mutkaa se kierähtää vielä kerran ympäri.

Tornado on rakennettu maaston mukaan, joten täysin samanlaista vuoristorataa ei ole missään muualla.

Yksi ajo kestää noin 140 sekuntia.

## Junat
Tornadossa on kaksi junaa, väreiltään punainen ja keltainen. Molemmissa junissa on 24 paikkaa. 

Laitteen kapasiteetti on 1000 matkustajaa tunnissa.

## Lähteet

## Aiheesta muualla
Nivala Cowboys

**Cowboys** on nivalalainen jääkiekkoseura *(aiemmin [[Nivalan Urheilijat|Nivalan Urheilijoiden]] jääkiekkojaosto)*. Seura on perustettu vuonna 1995 eli samana vuonna kuin seuran kotiareena Nivalan jäähalli aloitti toimintansa. Cowboys on aina ollut vahva kasvattajaseura, ja se onkin Nuoren Suomen sinettiseura nro 60 (7.12.2002).

## Historia

*Kaudella 94-95 joukkue pääsi karsintaan pääsystä Suomen kolmanneksi korkeimmalle sarjatasolle, silloiseen II-divisioonaan. Karsinnassa joukkue jäi kolmanneksi, kahden parhaan jatkaessa ylemmälle sarjatasolle.

*Kaudella 95-96 joukkue voitti III-divisioonan lohkonsa runkosarjan, sekä pudotuspelit. Joukkue voitti karsintasarjan ja nousi II-divisioonaan (silloin Suomen 3. korkein sarjataso).

*Sarjauudistus 'tiputti' Cowboysin jälleen Suomen 4. korkeimmalle sarjatasolle, vaikkakin yhä pelattiin II-divisioonassa.

*Kausi 05-06 oli joukkueen osalta onnistunut ja Cowboys palkittiin nousulla Suomi-sarjaan.

*Suomi-Sarjassa pelattu kausi 06-07 epäonnistui, ja Cowboys jätettiin 11:llä pisteellä lohkon viimeiseksi. Suomi-sarjan laajennus olisi antanut joukkueelle mahdollisuuden pitää paikkansa Suomi-sarjassa, mutta Cowboys päätti vetäytyä II-divisioonaan.
*Nivala Cowboysin naisjoukkue NiceHockey on voittanut Suomi-Sarjan mestaruudet vuosina 2013 ja 2015.
*Kaudella 2017-2018 Cowboys pelaa II-divisioonaa, johon se nousi parin joukkueen luovutettua sarjapaikkansa.

## Menestys kausittain
**Taulukon värien selitteet**

Molempien taulukoiden viitteet

## Parhaat pistemiehet kausittain

## Jäädytetyt pelinumerot

* 91: Harri Helama †
* 13: Ari Ohtamaa
* 14: Pasi Nielikäinen
* 27: Merja Halmetoja

## Tunnettuja pelaajia

### Kasvatit pääsarjoissa

*Jonna Haikara
*Merja Halmetoja
*Toni Kallela
*Moona Keskisarja
*Tuukka Korkiakoski
*Elias Kyrölä
*Atte Ohtamaa
*Pasi Nielikäinen
*Henri Sandvik
*Vanessa Viitala

### Miesten joukkueessa pelanneet pääsarjakiekkoilijat

*Markku Erholtz
*Mika Hautamäki
*Vesa Lahtinen
*Pasi Nielikäinen
*Mika Ritoniemi
*Jomi Santala
*Sami Vehmanen

## Lähteet

## Aiheesta muualla
* Seuran kotisivut
Kuplahylje

**Kuplahylje**, Klapmytsi, (*Cystophora cristata*) on varsinaisten hylkeiden heimoon kuuluva laji, joka asustaa pohjoisen Atlantin vesissä jäälautoilla. Läntisinnä sitä tavataan Baffininsaarella ja Newfoundlandilla Kanadassa ja idässä aina Grönlannissa, Islannissa, Huippuvuorilla ja vaelluksilla jopa Novaja Zemljalla asti. Pisimmät kuplahylkeet ovat 270 cm pitkiä ja painavat 400 kg. Kuplahylkeet elävät enintään 35-vuotiaiksi.

Nimensä kuplahylje on saanut siitä, että vasemman sieraimen limakalvo pullistuu kuplaksi osana kosintamenoja.

## Lisääntyminen
Lisääntymiskauden koittaessa kuplahyljenaaraat raahautuvat joukoittain synnyttämään paksulle jäälle. Paikkoja on kolme Pohjois-Atlantilla. Aikuiset urokset kamppailevat oikeuksistaan paritella. Voittaja valvoo aluetta, jolla majailee 2–4 naarasta. Naaraiden synnyttäessä ja imettäessä poikasiaan uros vahtii lähistöllä. Kuutti syntyy maalis-huhtikuussa ja painaa 20 kg. Emo imettää poikasta vain 4 päivää, mikä on lyhyempi aika kuin millään muulla nisäkkäällä. Kun emo on vieroittanut poikasensa, uros parittelee vedessä sen kanssa ja hakeutuu sitten seuraavan naaraan luo. Oman onnensa nojaan jätetty kuutti pysyttelee jäällä vielä kuukauden ajan. Joka vuosi naaras synnyttää vain yhden poikasen. Jos kuutti on uros, se saavuttaa sukukypsyyden 4–6-vuotiaana, mutta jos se on naaras, 3 vuoden ikäisenä.

## Ravinto
Kuplahylkeet syövät kaloja, äyriäisiä ja pääjalkaisia, kuten kalmareita ja tursaita.

## Lähteet